รู้สึกคันเเละเป็นๆหายๆมาสักพักเเล้วครับตามหลังหู หัวคิ้วใบหน้ามีเล็กน้อย ปกติตัดผมเเล้วใช้ยาสระสักพักก็รู้สึกว่าดีขึ้นเเล้วหายไปครับนี้เเปลกไปจากเดิม ไปร้านยาเเล้วเขาให้ยาทานมาด้วย ItRazole itraconazole 100 mgทานวันล่ะ2เม็ด แล้วก็ใช้ยาสระวันเว้นวัน ยังไม่รุ้สึกว่าดีขึ้นเลย ตามภาพครับรุ้สึกเเห้งๆเป็นแผ่นหนักว่าครั้งก่อนๆที่เป็น. ขอคำเเนำด้วยครับ
สวัสดีค่ะ อาการคันหนังศีรษะ ตามหลังหู หัวคิ้ว ดังกล่าวมานั้น อาจจะยังมีโอกาสเป็นได้หลายอย่าง จากรูปแนบไม่เห็นรอยโรคชัดเจนมากนักการวินิจฉัยที่เป็นไปได้เช่น อาการคันจากโรคเซบเดิม (Seborrheic Dermatitis) ซึ่งเป็นโรคการอักเสบเรื้อรังของผิวหนังที่พบได้บ่อย โดยมักปรากฏในลักษณะผื่นแดง คัน และเป็นสะเก็ดรังแคบนหนังศีรษะ สาเหตุอื่นๆเช่น การติดเชื้อราที่หนังศีรษะ ผื่นสะเก็ดเงิน รังแคจากการหมักหมมไม่ได้สระผมติดต่อกันหลายวัน เป็นต้นเบื้องต้นให้สระผมทุกวัน สามารถใช้แชมพูฆ่าเชื้อรา หรือแชมพูน้ำมันดิน เพื่อช่วยกำจัดสะเก็ดและขุยที่หนังศีรษะได้ ไม่ควรซื้อยาฆ่าเชื้อรามากินเอง เพราะยังไม่ทราบการวินิจฉัยที่แน่ชัด ยังไม่เคยมีการขูดยืนยันว่าเป็นเชื้อราจริง ไม่ไปแกะเกาบริเวณที่เป็น และหากยังมีอาการต่อเนื่อง ควรไปพบแพทย์เพื่อตรวจร่างกายจริงอีกครั้ง ถ้าเป็นภาวะเซบเดิมจริง แพทย์อาจจ่ายยากลุ่มสเตียรอยด์ทาเฉพาะที่เพื่อช่วยบรรเทาอาการช่วงที่เป็นมากให้ด้วย